ΓΡΑΠΤΗ ΕΡΩΤΗΣΗ P-1117/02

υποβολή: Dana Scallon (PPE-DE) προς την Επιτροπή

(15 Απριλίου 2002)

Θέμα: Πωλήσεις πρώιμων πράσων σύμφωνα με τον Κανονισμό 2396/2001

Ο κανονισμός ΕΚ 2396/2001(1) αναφέρει ότι οι παντοπώλες δεν πρέπει να πωλούν πρώιμα πράσα με διάμετρο μικρότερη των 8 χιλιοστών ή άλλα που έχουν διάμετρο μικρότερη των 10 χιλιοστών. Το μέγεθος καθορίζεται από τη διάμετρο η οποία μετράται καθέτως προς τον άξονα του προϊόντος και επάνω από το εξόγκωμα του μίσχου. Δεν πρέπει ναπάρχει χώμα μέσα στα φύλλα που θα πρέπει να είναι καλά κομμένα. Το λευκό ή λευκοπράσινο τμήμα πρέπει να αποτελεί τουλάχιστον το ένα τρίτο του συνολικού μήκους ή το ήμισυ του περικεκαλυμμένου τμήματος. Ωστόσο, στα πρώιμα πράσα το λευκό ή το λευκοπράσινο τμήμα πρέπει να αποτελεί τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.

Γνωρίζει άραγε η Επιτροπή ότι αυτές οι προδιαγραφές δεν συμβιβάζονται με την φυσική ανάπτυξη των πράσων·

Πληροφορήθηκα ότι για να ικανοποιηθούν αυτές οι προδιαγραφές, η χρήση χημικών ουσιών προϊόντων είναι το μόνο μέσο και ότι δεν είναι δυνατή η καλλιέργεια προϊόντων με αυτές τις προδιαγραφές χωρίς τηνπερβολική χρήση χημικών ουσιών. Ποια είναι η θέση της Επιτροπής επ' αυτού και ποια είναι τα μέσα για την αξιολόγηση της ποσότητας των χημικών ουσιών που χρησιμοποιούνται για αυτές τις καλλιέργειες·

Έχουν προβλεφθεί κάποια ποιοτικά κριτήρια διαχείρισης για την αξιολόγηση της εκτέλεσης του κανονισμού ΕΚ 2396/2001· αν ναι, περιλαμβάνουν την καταμέτρηση των χημικών ουσιών που χρησιμοποιούνται για τις καλλιέργειες αυτές·

(1) ΕΕ L 325 της 8.12.2001, σελ. 11.

Απάντηση του κ. Fischler εξ ονόματος της Επιτροπής

(6 Μαΐου 2002)

Ο κανονισμός (EK) αριθ. 2396/2001 της Επιτροπής, της 7ης Δεκεμβρίου 2001, για τον καθορισμό της εμπορικής προδιαγραφής που εφαρμόζεται στα πράσα, αποτελεί αναμόρφωση του κανονισμού (ΕΟΚ) αριθ. 1292/81 της Επιτροπής, της 12ης Μαΐου 1981, περί του καθορισμού των κανόνων ποιότητας για τα πράσα, τις μελιτζάνες και τα κολοκυθάκια(1) και του κανονισμού (ΕΟΚ) αριθ. 1076/89 της Επιτροπής, της 26ης Απριλίου 1989, που τροποποίησε τον κανονισμό (ΕΟΚ) αριθ. 1292/81(2). Αυτό σημαίνει ότι οι εμπορικές προδιαγραφές για τα πράσα, συμπεριλαμβανομένων των ειδικών διατάξεων που εκθέτει λεπτομερώς το Αξιότιμο Μέλος του Κοινοβουλίου στην ερώτηση του, είναι σε ισχύ στην Κοινότητα περισσότερα από 20 έτη. Επιπλέον, ο κανονισμός αυτός είναι εναρμονισμένος με το διεθνές πρότυπο για τα πράσα της Οικονομικής Επιτροπής των Ηνωμένων Εθνών για την Ευρώπη, κείμενο πουπάρχει σε παρόμοια μορφή από το 1970.

Από την εποχή πουφίστανται αυτές οι προδιαγραφές, η Επιτροπή δεν έχει λάβει γνώση στοιχείων που να δείχνουν ότι αυτές οι προδιαγραφές είναι ασυμβίβαστες με τη φυσική ανάπτυξη των πράσων. Η ύπαρξη σημαντικών ποσοτήτων πράσων καλλιεργούμενων με βιολογικό τρόπο και σύμφωνα με τις διατάξεις του κανονισμού (ΕΚ) αριθ. 2396/2001 οδηγεί αντιθέτως την Επιτροπή στη σκέψη ότι δεν είναι απαραίτητη η χρησιμοποίησηπερβολικών ποσοτήτων φυτοφαρμάκων για την παραγωγή πράσων σύμφωνα με αυτές τις διατάξεις.

Η μόνη περίπτωση που αναφέρθηκε στην Επιτροπή αφορά τις δυσκολίες καταπολέμησης του θριπός του πράσου, παρασίτου για την εξόντωση του οποίου μπορούσαν να χρησιμοποιηθούν πολλά φυτοφάρμακα που αποσύρθηκαν (ή θα αποσυρθούν) από την αγορά στο πλαίσιο του προγράμματος εξέτασης των δραστικών ουσιών που προβλέπει το άρθρο 8 της οδηγίας 91/414/ΕΟΚ του Συμβουλίου της 23 Νοεμβρίου 1976, σχετικά με την κυκλοφορία φυτοφαρμακευτικών προϊόντων(3). Μία από τις τροποποιήσεις που επέφερε ο κανονισμός (ΕΚ) αριθ. 2396/2001 στους κανόνες εμπορίας των πράσων στην Κοινότητα συνίσταται ακριβώς στη διεύρυνση των ανοχών ελαττωμμάτων που οφείλονται στην προσβολή των πράσων από τον θρίπα του πράσου.

Η χρήση φυτοφαρμάκων στην καλλιέργεια των πράσων διέπεται ταυτόχρονα από την οδηγία 91/414/ΕΕ που ορίζει ότι τα κράτη μέλη προβλέπουν τα εν λόγω προϊόντα να αποτελούν αντικείμενο σωστής χρήσης, κυρίως στο θέμα της τήρησης των όρων που προβλέπονται στο άρθρο 4. Εξάλλου, τα πράσα που παράγονται και εισάγονται στην Κοινότητα πρέπει επίσης να τηρούν τις διατάξεις της οδηγίας 76/895/ΕΟΚ του Συμβουλίου, της 23ης Νοεμβρίου 1976, για τον καθορισμό των μέγιστων συγκεντρώσεωνπολειμμάτων φυτοφαρμάκων επάνω και μέσα στα οπωροκηπευτικά(4) και της οδηγίας 90/642/ΕΟΚ του Συμβουλίου, της 27 Νοεμβρίου 1990, για τον καθορισμό των μέγιστων συγκεντρώσεωνπολειμμάτων φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5). Αυτές οι μέγιστες συγκεντρώσεις καθορίζονται σε τέτοιο χαμηλό επίπεδο που να δικαιολογείται από τις ορθές γεωργικές πρακτικές και εν πάση περιπτώσει σε τέτοιο επίπεδο που η χρήση φυτοφαρμάκων να μην ενέχει κινδύνους για την ανθρώπινη ή ζωικήγεία και το περιβάλλον.

Ο κανονισμός (ΕΚ) αριθ. 2396/2001 εφαρμόζεταιπό την επιφύλαξη της εφαρμογής των ρυθμίσεων για τα φυτοφάρμακα που περιγράφονται παραπάνω, στο πλαίσιο των οποίων τα κράτη μέλη καθορίζουν τις χρήσεις για τις οποίες επιτρέπονται τα φυτοφάρμακα καθώς και την επιτρεπόμενη σε κάθε χρήση δοσολογία. Κάτω οπό αυτές τις συνθήκες, η Επιτροπή δεν προβλέπει τη λήψη ειδικών μέτρων για τις ποσότητες φυτοφαρμάκων που χρησιμοποιούνται στην καλλιέργεια των πράσων. Εξάλλου, στα λαχανικά αυτά, τα κράτη μέλη πραγματοποιούν τακτικούς ελέγχους γιαπολείμματα, κυρίως στο πλαίσιο των ετήσιων κοινοτικών προγραμμάτων ελέγχου.

(1) ΕΕ L 129 της 15.5.1981.

(2) ΕΕ L 114 της 27.4.1989.

(3) ΕΕ L 230 της 19.8.1991.

(4) ΕΕ L 340 της 9.12.1976.

(5) ΕΕ L 350 της 14.12.1990.